LidanRubinov/Halacha-QA huggingface dataset:
שאלה: מה עליי לעשות:, אני בחורה חילונית שיוצאת עם בחור דתי, אנחנו יוצאים כבר כמעט שנה וחצי. המשפחה שלו מדהימה ומקבלת אותי בצורה הכי טובה שהם רק יכולים למרות הרקעים השונים בנינו אבל לוחצת על חתונה. אני בת 22 והוא בן 24. אני יודעת שבמגזר הדתי זה מקובל להתחתן בגילאים כאלה אך שנינו באים ממקומות שונים וזה הרבה פעמים מתנגש אחד בשני. אצלם זה מקובל אבל אני חונכתי בבית שבו הדבר הזה לא מקובל ושזה אפילו סוג של "חוסר אחריות", קודם צריך ללמוד למצוא עבודה טוב ורק אחר כך להתחיל תהליך של חתונה וכו. אני אוהבת אותו ואת המשפחה שלו, יודעת ומרגישה שאני לא רוצה לאבד אותו ושזה הדבר האמיתי (היו לי מערכו יחסים בחיים) אבל הדבר יוצר הרבה בעיות. אני לפעמים מרגישה חנוקה מרוב שאני חצוייה בין שתי העולמות. מצד אחד כשאני בבית אני מתנהגת כמו חילונית וכשאני באה אליו אני מתנהגת כמו דתייה מתלבשת צנוע, מברכת על אוכל, שומרת שבת וכו. (מתוך כבוד שבבית שלהם מתנהגים ככה ואלה הכללים). יוצא לי לחשוב על זה הרבה ואני לא מוצאת את התשובה מה אני אמורה לעשות אם זה ללכת אחרי הלב שלי ולבחור בבחור ובאורח חיים דתי שזה נוגד את כל מה שגדלתי עליו או להישאר כמו שאני ולאבד אותו. אני לא רוצה שהדבר יצור מריבות בנינו לבין ההורים שלנו אבל אנחנו חייבים לבחור עכשיו איזה אורח חיים הולך להיות לנו כי ככה הולך להראות העתיד שלנו. אשמח אם תעזרו לי, נוי
תשובה: ב"ה, את משתמשת בביטוי "אורח חיים" כדי לתאר את ההבדלים ביניכם, אבל זה לא רק זה, אורח חיים הוא תוצאה שלו תפיסת עולם אמונית, שאורח החיים הוא רק ביטוי שלה, אם את רוצה לתת לעצמך תשובה רצינית, צריך ללמוד את האמונה שעומדת לפני המעשים האלה ורק אז להחליט. דני ארגמן
שאלה: שכר: הרב מה שכרה של ההולך להכנסת ספר תורה?
תשובה: יש לו שכר עצום של התעלות רוחנית מההשתתפות בשמחה של הכנסת ספר תורה חדש לבית כנסת. אם יבקש שכר אחר יפסיד את השכר הגדול הזה.
שאלה: עבודה שכוללת סגירת שבתות: לכבוד הרב, תחום עיסוקי הינו פסיכולוגיה קלינית ואני מעוניינת לעבוד בפנימיות לילדים שהוצאו מביתם בגין התעללות מסוגים שונים (הזנחה, אלימות פיזית וכד ). הבעיה בפנימיות אלו היא שהן דורשות מדי פעם עבודה בשבתות בסביבה שאיננה שומרת שבת. המשמעות לכך היא שהילדים עשויים לבקש ממני להביא להם צבעים או שאדרש לכבות להם את האור וכיוצא בזה. האם יש היתר הלכתי בנושאים אלו? אם כן, מה כן ניתן לעשות? יהב
תשובה: חובה לטפל בילדים אלה גם בשבת. אפשר לעשות זאת בלי חילול שבת. לאמור: טענתי היא שאם תבני סביבה שמאפשרת לך למלא שליחות חשובה זו בדרך של הימנעות מחילול שבת (וכשתהיינה לך שאלות ספציפיות - לשאול פוסק הלכה) - זו עבודה ראויה מאוד וחשובה מאוד. צריך להתרגל לא לקחת את הנתונים כמובנים מאליהם, אלא לשנות את הנתונים בדרך שתתאים גם לקיום שבת כהלכתה וגם לטובת הילדים הזקוקים לך.
שאלה: גירושים: האם מותר לבני זוג שהתגרשו לחיות באותו בית ביום בו התגרשו?
תשובה: ההלכה אוסרת על כך, ולא זו בלבד, אלא שאם הדבר קורה - במצבים רבים יש צורך בגט מחודש, אם הם התייחדו.
שאלה: כשרות עוף: מה הכשרות של יפה עוף והאם זה מומלץ עלידכם? וכן לגבי עוף יסכה
תשובה: מצ"ב רשימת המומלצים שלנו
שאלה: לקנות יין יקר לקידוש מכספי מעשר: אם אני רגיל לקדש בשבת ויום טוב על מיץ ענבים או יין זול (לדוגמה: במחיר של 10 לבקבוק), האם מותר לי לקנות יין יקר (לדוגמה של 70 דולר), ולשלם 60 דולר ממעות מעשר? האם אומרים שזה הידור מצוה יותר מההידור הרגיל שלא מחוייבים בו, וההידור הוא לקדש על יין מעולה, ולענג את השבת, והיין הזה הוא יותר מעולה. או אומרים שיש בזה משום הנאת עצמי (ולמען האמת האם אינו מצוה לענג את עצמו ביום השבת?)
תשובה: מעשר כספים מותר להוציא על דבר שהוא מצווה, ושהוא לא היה נעשה בלי שהיה כסף של מעשר כספים. על כן, לכאורה, ניתן לעשות זאת. אולם, בשל העובדה כי מדובר בהעמדת המצווה של עונג שבת וגדולת הקידוש מול נתינת צדקה לעניים - נראה לי כי לא יהיה נכון לעשות כך.
שאלה: עין הרע וסליחה: אודה לתשובתכם המהירה. בעלי ואני מנסים להכנס מזה 4 שנים וללא הצלחה.פעם אחת התהליך הצליח אך היה לי הריון מחוץ לרחם. גיסתי הלכה לקבר של רבי המאיר כדי לקבל בשבילי ברכה ושם אמרו לה כי עליי לבקש סליחה ממשהו ואז אצליח להכנס להריון. מעולם לא פגעתי במתכוון במישהו ולכן אני לא יודעת ממי לבקש סליחה. מה עליי לעשות.אני מקווה שהאופציה הזו תעזור לי.,
תשובה: ראשית, אני מברך אתכם בזכיה בפרי בטן במהרה. אני לא מומחה בסגולות, ומה שאני כותב נכתב כאיש אמונה והלכה. לא צריך לחפש מתחת לרצפה אנשים, במצב בו את חשה בכנות שלא פגעת באיש. אפשר אפוא לבקש סליחה כללית (כגון כזו שנמצאת לקראת סוף תפילה זכה בערב יום הכיפורים, במנהג האשכנזים), ושם גם אומרים כי סולחים לכל מי שפגע בנו, ומכוח הסליחה הכללית בונים עולם מתוקן יותר וראוי יותר לקבל את שפע הברכה. ובעזרת ד  - תזכו בשמחה. האם אתם יכולים ללכת בדרך זו? כ ושמחה קרובה
שאלה: תפילת שמונה עשרה: קראתי בספר תפילת נשים של הרב מלמד, על כך שאם אישה יודעת שהיא לא תצליח לכוון אפילו הראשונה של תפילת 18, היא לא צריכה לומר אותה כדי שזו לא תהיה ברכה לבטלה, ובגלל שזו אישה, ויש כאלה שפוסקים שהיא יכולה לצאת ידי חובה בברכות השחר והתורה, היא יכולה לומר רק אותן. האם אפשרי לנהוג כך, אם אני יודעת בביטחון שאני לא אצליח לכוון, ובוודאי כשאני אמורה להתפלל יחידנית? (כי אני לבד בבית, ולא כשאני באולפנה)
תשובה: דומני שכוונת הרב למקרה חד פעמי אבל אי אפשר להפוך את זה לדרך כלל. ואין מדובר בכוונת הלב אלא בכוונה לפשט המילים. לכן למעשה צריך להתפלל מתוך סידור ולכוון לפשט המילים. אייל משה
שאלה: בנייה רוחנית לפני יציאה להיכרויות: הרב, רציתי להתייעץ, אני בת 22 והסביבה לוחצת עלי שאתחיל לצאת לפגישות אבל אני לא מרגישה עדיין מוכנה. אני מרגישה שאני צריכה להתחזק עוד בצניעות ולעבוד על המידות יש לי עוד כ"כ הרבה מה לתקן וללמוד. ואני מאמינה מאוד שכל אחד מקבל את זיווגו לפי רמתו ואני שואפת גבוהה יותר ממקומי כרגע. לא אשקר שאיני מעוניינת כלל אבל אני ממוקדת במטרה שלי ובתהליך הבנייה שלי. הרב האם אני עושה נכון? אני חוששת גם שהתהליך יהיה ארוך.
תשובה: קשה מאוד לייעץ למי שלא מכירים, ועל כן מה שאני כותב הוא דברים כלליים בלבד, ואת תגזרי את מה שנכון ומתאים לך: אני רוצה להציע בפנייך גם דרך הפוכה של מחשבה. ראשית, לא לעבוד בטור אלא במקביל, כלומר: במקום לומר כי קודם אעשה את זה (צניעות), ורק לאחר מכן אצא לפגישות   לומר כי אעשה דברים במקביל, ולא זו בלבד אלא שכל דבר יתמוך בכל דבר: העובדה שאשמח בפגישות תעשה אותי נכונה יותר לקידום הצניעות הפנימית, והעובדה שאני עובדת על המידות תשפר את יכולתי להתקשר בבן זוג וכדו. למעלה מכך, אפשר שתהליך הבניה יהיה ביחד. במבט עמוק יותר, צריך לזכור כי נכון לחפש זיווג "גבוה" ככל הניתן, אולם צריך גם לבנות את הקומות התחתונות. בן זוג "חזק" שלא נוצר איתו קשר בקומות התחתונות של הקיום   זוגיות, התחשבות, פתיחות, דיאלוג כן וכדו    עלול להיות חיים של סיוט משותף. לכן, ישנה חשיבות גדולה מאוד להתקדמות לא רק בקומות הגבוהות אלא גם בבסיסיות ביותר, וצריך להיזהר מלהזניח אותן. על כן, אם אין בך רצון פנימי לפגישות   אל תכפי את עצמך, עדיין  אולם אם את רוצה, אבל סוברת כי כדאי לך לעבוד רק בעבודה פנימית כדי למצוא בן זוג "גבוה" יותר   זה עלול להיות משהו לא נכון לעשותו. האם הדברים עזרו לך במעט?
שאלה: כשרות: אני עובדת בגן ילדים. ואוכלת בבוקר מהירקות טונה חביתה שמגישים בגן. הכלים בגן לא עברו טבילה ויתרה מזאת, השימוש בהם נעשה גם בחלבי וגם בבשרי. מה עליי לעשות? להפסיק לאכול ולהביא אוכל מהבית או שבגלל שהאוכל שאני אוכלת פה הוא פרווה אז זה ר? מראש! :-)
תשובה: אם כלי הבישול אינם מבחינים בין בשר וחלב - את לא יכולה לאכול שם. ויישר כוח
שאלה: פיטום הקטורת: הרב, בפיטום הקטורת מאוזכר ש"אם נתן בה דבש פסלה ואם חיסר אחת מכל סממניה חייב מיתה". למה "אם חיסר אחת מכל סממניה חייב מיתה"? מה כל כך חמור בזה שמחייב עונש מיתה? מראש
תשובה: הרמב"ם במשנה תורה (ספר עבודה - הלכות כלי המקדש והעובדים בו פרק ב  הלכה ו ): "חיסר אחד מסמניה חייב מיתה, שהרי נעשית קטורת זרה". על הבאת קטורת זרה - שלא ציווה ד, מתו בני אהרון נדב ואביהו. המקדש הוא מקום מרכזי לעבודת ד. מי שעובד במקדש צריך לדעת שמוטלת עליו אחריות כבידה לדייק בכל מה שנדרש לעבודת ד. רופא שיטעה מעט במינון של תרופה ויהרוג את החולה או טייס שיטעה מעט בניווט וירסק את המטוס על נוסעיו. לא נתייחס אליהם בסלחנות.
שאלה: פסוק מן לוויה: לרב! נחשפתי להמון פירושים לפסוק: "הנה מטתו שלשלמה ששים גבורים סביב לה מגבורי ישראל,כולם אחוזי חרב מלומדי מלחמה איש חרבו על ירכו מפחד בליליות" אף אחד מהם לא הסביר לי מדוע קוראים פסוק זה בעת הקבורה. נכחתי בלוויה והקברן תוך הכנסת הנפטר לקברו קרא את הפסוק הנ"ל ברצוני לדעת מדוע? מה חשיבותו ומשמעותו בעת ההיא?
תשובה: עד שעת הקבורה ישנה אימת הדין מיוחדת על הנפטר כמבואר בכתבים הפנימיים, ואנו מזכירים את המלאכים המסנגרים עליו ממעשיו הטובים
שאלה: לא מוצאת את עצמי: אני בת 18 וחצי סיימתי עכשיו בית ספר. אני ברוך השם זכיתי להיות בתשובה 5 שנים ואני מקפידה על הכל ומתחזקת יום יום ב"ה. ואני סוג שלא מוצאת את עצמי בחיים האלה והגעתי לנקודה שפשוט לא יודעת מה לעשות עם עצמי וכל אחד דוחף אותי למקום אחר כמובן שאני מתייעצת עם הטובים ביותר. למשל ההורים שלי משגעים אותי לעשות שירות לאומי ואני לא רוצה כי גדולי הדור אסרו זאת. ואני רוצה ליכנס למידרשה חרדית אבל קשה לי ליתחבר לבנות אני אוהבת את השקט שלי והפרטיות שלי. ומצד אחר אני מאוד רוצה לשאוף קדימה ברוחניות ובעבודת השם שלי בע"ה. ובאמת אני ביתלבטות גדולה בכל מה שנוגע לי לחיים. אני יודעת דבר אחד שאני רוצה לעבוד את השם בשלמות ולזכות לתשובה שלימה ולהקים בית של תורה כשר ונאמן בע"ה. הכרתי לפני 4 וחצי חודשים בחור, במקרה הקב"ה חיבר. בן 29 גם חוזר בתשובה 5. עובד ולומד שעתיים ביום בערב בכולל. ואנחנו בע"ה רוצים ליתחתן בקרוב. גם בעבר של הבחור הוא היה טוב ובחיים לא חטא עם אישה. ואני מרגישה שהוא הזיוג שלי וגם זה באמת השאיפה שלי ליתחתן ולהקים בית כשר. הבעיה היא שאם ניתחתן אני הולכת לעבור לגור בעיר שלו ככה שזה טיפה רחוק מההורים וגם המיפשחה שלו ממש חילונית שאני לא רגילה לצורת חיים כזאת של קללות ושלוחיות כזאת. באופי שלו הוא לא כזה אני סומכת עליו הוא בחור טוב עם מידות טובות אבל יש לי חששות לגבי המשפחה שלו. האם אני צריכה ליסתכל על הפרטים כמו שאחותו נשואה לערבי וכמו שההורים שלו פרודים ושכל האחיות שלו הולכןת פריצות וניבוליי פה השם ישמור. והוא כל היום סביב המיפשחה שלו. אם אני יתחתן איתו באמת זה יכול לסדר לי תחיים כי אני באמת אוהבת אותו והוא אותי ויש לי ביטחון איתו בכל הבחינות ויכולה לסמוך עליו. וזה השאיפה שלי מגיל קטן והנה השם שלח לי אותו אחרי המון תפילות ב"ה. אבל באמת זה צעד גדול ומשמעותי גם כולם פתאום מתנגדים לקשר איתו. ואני מאוד בטוחה בעצמי ואני יודעת שזה החלטה שלי בסופו של דבר. אבל לפעמים גם בי ניכנסות חששות שאולי אני יכולה ליתחזק ולזכות למישהו יותר צדיק שעמל בתורה הקדושה. כי לפעמים אני מרגישה מעליו מבחינה רוחנית כמו הרבנית שלו כאילו אני צריכה להחזיק בכל מה שקשור לתורה הקדושה. כמו בשמירת הנגיעה ועוד דברים. אבל ברוך השם הוא הולך איתי וסומך עלי תמיד. אנחנו מסתדרים טוב והוא עושה מה שאני אומרת לצד הטוב כמובן. איתו אני מרגישה שלימה. מה כבוד הרב חושב על זה מה הוא ממליץ לי לעשות עם החיים שלי כי באמת לא יודעת. אבל אני רוצה לעשות החלטה שאיתה אני הולכת עד הסוף לא משנה מה יהיה. תעזור לי בבקשה מראש(:
תשובה: את צעירה מאוד בת 18 הוא מבוגר ממך באופן משמעותי - 10 שנים: בן 29 יש לכך משקל. לא פשוט בגיל שלך להתחתן עם בן 29. את מספרת שאצל המשפחה שלו יש קשיים וסיבוכים - גם זה גורם שצריך לבחון אותו לעומק. המסקנה היא שאסור לך לקבל החלטה לבד בעניין כל כך רציני ומורכב. את צריכה להתייעץ עם אנשים חכמים ובעלי ניסיון חיים: ההורים שלך, דודות שלך, מורות מבית ספר או רבניות שאת מכירה. אני מברך אותך שבעזרת ד  תקבלי החלטה נכונה.
שאלה: יום הולדת בחוני המעגל: אנחנו רוצים לחגוג מסיבת הפתעה ליום הולדת של אבי לגיל 70 (וגם יום נישואים להוריי) עם קצת משפחה מורחבת- ארוחת ערב, מצגת וכו אבי מאוד אוהב את חוני המעגל ותמיד אומר לנו שהוא רוצה לחגוג שם יום הולדת רציתי לשאול אם זה יהיה ר מבחינה הלכתית ובכלל ראוי לעשות את זה שם?
תשובה: אם כוונתך אצל קברו של חוני, איני רואה בכך בעיה, ובלבד שתהיה אוירה של יראת שמים והודיה לד  על שהגיע לשיבה עם רעייתו
שאלה: כשרות על גבי מדבקה: מוצר שיש עליו כשרות על גבי מדבקה בלבד, האם אפשר לאכול?
תשובה: מאופן כללי הרבנות הראשית משתדלת מאד שההכשר של המוצר יופיע של גבי התווית המקורית אבל לצערינו זה לא תמיד מתבצע. המשגיחים הקולטים את הסחורה לבית העסק אמורים לבדוק את כשרות המוצר מול תעודת ההכשר של היבואן שהרה"ר מנפיק ורק אחר כך להכניס את הסחורה לבית העסק. ולכן במידה ויש לבית העסק הכשר אין מה לחשוש לזיופים, אבל במקום בלי הכשר כגון קיוסק יש בהחלט מה לחשוש ואף יתכן לכדי להימנע מלקנות אא"כ ההכשר מודפס על האריזה המקורית של המוצר ולא על גבי מדבקה.
שאלה: למה ישו הופיע?: למה פתאום צץ ישו? למה הוא הופיע? ולמה הקדוש ברוך הוא לא כתב את זה בתורה? יכול להיות שבגלל שחטאנו ריבונו של עולם ישתבח שמו, העניש אותנו? או שאולי כדי שתהיה בחירה לעם ישראל והם יצטרכו לחפש את האמת? ועוד שאלה נוספת אחרת, זה נחשב לכפירה כל השאלות האלה? אשמח אם תענו לי על כל השאלות :-)
תשובה: נקודת המוצא של שאלתך היא נכונה ואיננה שאלת כפירה חלילה. כי אם ה  ברא את העולם ומשגיח עליו והוא מנהל את ההיסטוריה, אז בוודאי לכל דבר יש תכלית, במיוחד לדברים גדולים בהיסטוריה כמו דת הנצרות שאנחנו רואים שהיא מאוד חזקה בעולם ובוודאי שזה לא לשווא אלא יש לנו מה ללמוד מזה בעבודת ה. ראשית, אתן הקדמה קצרה: הנצרות גרמה נזק מאוד גדול לישראל, עד כדי כך שבתקופת רבן גמליאל ראו שהצרות הרוחניות של הנצרות מתגברות אז החליטו להוסיף ברכה שלמה לתפילת שמונה עשרה "למינים ולמלשינים אל תהי תקווה", מינים הכוונה נוצרים. זה לא פשוט בכלל להוסיף ברכה נוספת לדורות ובמיוחד ברכה כזאת שמבקשת שאנשים יאבדו, זו הבקשה היחידה בסגנון ובחריפות שלה. וכל זה היה בגלל הצרות הרוחניות שהנצרות גרמה לנו. עד היום הנוצרים עושים לנו צרות רוחניות ומשקיעים מליונים כדי לעשות מסיון ליהודים פה בארץ. והמייסד של כל זה הוא יש"ו הנוצרי שם רשעים ירקב. הנצרות בתחילת דרכה טענה שאין לבטל את המצוות אלא רק שהסגולה הישראלית השתנתה, ואחרי שזה בוטל, בתקופה יותר מאוחרת, הגיע גם ביטול המצוות. לגבי שאלתך, למה יש"ו פתאום צץ? יש"ו צץ בזמן הגלות, כשעם ישראל לא היה בארצו ולכן היה אפשר לטעון שה  עזב אותנו חלילה ועל יסוד הטענה הזאת בנויה כל הנצרות. זה היה ניסיון מה, לא כדי להעניש אותנו חלילה, אלא כדי שנעלה לארץ ונחזור להיות עם במדינה, וכל הרדיפות של הנוצרים לאורך הגלות באמת גרמו לנו להבין שהגלות זה לא הבית שלנו. מאות אלפי יהודים מתו על קידוש השם ומסרו את נפשם כדי שלא להתנצר, ויש להם על כך שכר מאוד גדול בשמיים, זה היה ניסיון לא פשוט להחזיק מעמד בגלות כשיש נוצרים שכל הזמן אומרים לנו שאנחנו לא עם סגולה וה  עזב אותנו. הסיבה שהקב"ה לא כתב זאת בתורה בצורה מפורשת, היא משום שבתורה כתובים עקרונות רוחניים איך לעבוד את ה, אחרת זה היה ספר שלא נגמר, וכתוב שם שיהיו לנו ניסיונות ונצטרך לבחור בטוב ולסור מרע. אך מי שמעמיק יותר בתורה רואה שהיסודות הרעים של הנצרות כתובים בתורה, וזה נמצא בקין, עשיו ואדום, וספרי הפנימיות מאריכים בזה הרבה איך להתמודד מול הרוע של הנצרות. מקווה שהצלחתי לענות על כל השאלות שלך. איתי אסמן
שאלה: כמה זה מיל וכמה זה פרסה במטרים?: כמה זה מיל וכמה זה פרסה בלשון שלנו? כלומר במטרים??
תשובה: ב"ה מיל הוא מרחק של 2000 אמה. לפי חישובו של הרמב"ם - 912 מטר. לפי חישובו של רבי חיים נאה - 960 מטר. לפי חישובו של החזון איש - 1.152 מטר. פרסה היא מרחק של 4 מילים כלומר 8000 אמה. לפי הרמב"ם - 3.65 ק"מ לפי רבי חיים נאה - 3.84 ק"מ לפי החזון איש - 4.608 ק"מ הפסיקה המקובלת היא של הרב חיים נאה שמידת אמה היא 48 ס"מ. ובכל אמה יש 6 טפחים וכל טפח הוא 8 ס"מ. שבעצם בכל טפח יש 4 אצבעות וכל אצבע היא 2 ס"מ. אגב, בתלמוד במסכת עירובין דף ד נאמר ששיעורים (מידות) הם הלכה למשה מסיני. עוזיאל אליהו,.
שאלה: אברהם אבינו: בעקבות שיעורי התורה בבית ספרנו, עלו לנו מספר שאלות שמעסיקות אותנו: 1.מדוע ה ניסה את אברהם בעשרת הניסיונות? 2.למה דווקא אברהם נבחר להתנסות בניסיונות אלו? 3.למה ה שלח את אברהם דווקא לארץ ישראל? 4.מדוע אברהם בחר לעמוד בניסיונות שניסה אותו ה? 5.מדוע אברהם נישא להגר?האם הוא לא סמך על ה שיפקוד את שרה?
תשובה: שאלות חשובות מאוד! 1. ד  בחר באברהם להיות האבא של עם ישראל, מאברהם יצא עם שצריך להיות ממלכת כוהנים וגוי קדוש - עם שיראה דרך של קדושה לכל העולם. כל העולם צריכים להכיר את הגדולה והקדושה של אברהם. לכן ד  ניסה את אברהם, שמתוך הניסיונות הללו ידעו כולם עד כמה אבי האומה הישראלית הוא אדם גדול וקדוש. 2. אברהם היה אדם מיוחד, הוא נולד בעיר ובמשפחה של עובדי אלילים ובכוחות עצמו מצא שהכל שקר ויש א-ל עליון אחד אמיתי שהוא מעל כולם. בזכות הדרך המיוחדת שעשה אברהם לגלות בכוחו את ד, בחר בו ד  להיות אבי האומה שתלך בדרך ד. 3. כמו שיש איש אחד גדול וקדוש, ועם אחד קדוש ומבורך שממנו תצא הקדושה לעולם כולו. כך יש מקום אחד מיוחד שבו מתרכזת הקדושה וממנו יוצאת לעולם. המקום הזה הוא ארץ ישראל, באופן מדויק יותר הר המוריה שם הקריב אברהם את יצחק בנו. 4. אברהם היה מאמין גדול ומבחינתו אלו לא היו ניסיונות שד  מנסה אותו אל אתגרים של וקשיים שמתגלים בדרך שלו לעבוד את ד. אברהם באופן טבעי, מתוך גודל אמונתו, מצא את הכוח להתגבר על כל הקשיים. 5. אברהם האמין בד  מאוד וקבל באהבה את העובדה שד  לא נותן לו ילד. מתוך הענווה שלו, אברהם לא חשב שיש לו זכות לבקש נס רק בשביל עצמו. עם זאת, אברהם לא חשב לשאת את הגר עד ששרה לא בקשה זאת. אברהם הסכים לשאת את הגר רק בגלל הבקשה של שרה.
שאלה: אברהם אבינו: בעקבות שיעורי התורה בבית ספרנו, עלו לנו מספר שאלות שמעסיקות אותנו: 1.מדוע ה ניסה את אברהם בעשרת הניסיונות? 2.למה דווקא אברהם נבחר להתנסות בניסיונות אלו? 3.למה ה שלח את אברהם דווקא לארץ ישראל? 4.מדוע אברהם בחר לעמוד בניסיונות שניסה אותו ה? 5.מדוע אברהם נישא להגר?האם הוא לא סמך על ה שיפקוד את שרה?
תשובה: ב"ה, אשמח אם בשאלה תכתבו גם את גיל השואל, גדי להתאים את התשובה לגיל. 1. נסיון בא להוציא לפועל כוחות עצומים שקיימים באדם, אם לא היה מתנסה היה נשאר אדם חשוב עם פוטנציאל מעולה. 2.באברהם גנוז כל עם ישראל שיצא ממנו. 3. ה  אמר לאברהם ללכת לארץ ישראל כי רק שם יכול לגדול מבחינה רוחנית ולהיות לעם קדוש. 4. את מי שלא עומד בנסיון צריך לשאול - איך אתה מפספס אפשרות להתעלות? ולא את מי שעמד והתעלה. 5.עדין ה  לא הבטיח לו בן משרה. ורצה לקיים זרע. לא שייך לסמוך על ה  שיתן לי מה שלא הבטיח - כי הוא לא חייב לנו כלום. דני ארגמן
שאלה: כלים מפורצלן: כבוד הרב רציתי לשאול אותך לגבי סט כלים מפורצלן שהשתמשו בהם מעט אבל ככל הנראה השתמשו לא כשר(הסט עבר בירושה).האם ניתן לטבול ולהשתמש או שאסור להשתמש בכלים הללו?
תשובה: ב"ה ניתן להגיעל אותם ואז להשתמש בהם. עוזיאל אליהו
שאלה: טבילה בלתי אפשרית בחו"ל: בעוד מספר שבועות אני טסה עם בעלי לחו"ל לתקופה של כ3 חודשים. בדקתי רבות ובמקומות בהם נהיה עד סוף הטיול אין מקומות לטבילה כלל (לרוב אין קהילות יהודיות ואיפה שיש קהילה אין מקווה אלא במרחק מספר שעות טיסה ליעד יותר מרוחק). מבחינת ים אגם נחל לפי כל הבירורים אין בנמצא מלבד מספר מעיינות חמים רדודים (אשר הם בת ואינם פרטיים) אשר בטמפרטורה גבוהה מידי בכדי לטבול גם את הראש. אני מחפשת פתרון לעניין הטבילה ואינני מוצאת. התייעצתי עם אנשים רבים אך לא מצאתי תשובה. עכשיו אני פונה לצד ההלכתי ואשמח לכל עזרה בנוגע למה עלי לעשות. אין באפשרותי לדחות את הצורך בטבילה במשך 3 חודשים. מאוד אודה לתשובה!
תשובה: אם אכן בדקת היטב בכל המקומות ואין מקוואות לקהילות שם, אזי אין עצה ואין תבונה נגד ד, ואין לנסוע למסלול שכזה. לא יעלה על הדעת שזוג יחיה בטיול שלושה חודשים ללא שיוכלו לחיות כנשואים, שהרי לפתח חטאת רובץ. היו גיבורים, ושנו את המסלול. בהצלחה
שאלה: לידת תינוק ואירועים בתוך 40 יום:,לפני כחודש נולדה לי בת ראשונה מקסימה ושמה, לפי היהדות כמה זמן לא הולכים לאירועים אחרי לידת תינוקת, או שאולי זה סתם אמונה תפלה.? בכל אופן חלק אומרים כשנולד בן לא הולכים 40 ימים וכשנולדת בת לא הולכים 80 ימים, זה נכון? אני מבולבלת ונורא חשוב לי לדעת כי אומרים שאם הולכים לפני זה פוגע בפוריות, ואני ממש רוצה עוד ילדים, אשמח לתשובה מפורטת מראש, -.
תשובה: אין בזה כל בעיה. אם את רוצה לחזק את השמירה בחייך, הרבי במעשים טובים וביראת שמים תמימה
שאלה: טומאה אצל אב: הרב, רציתי לשאול, בענייני טומאה וטהרה- מדוע אין איסור על אב לגעת בילדתו- הרי היא נידה, הוא לא נטמא מכך שנוגע בה?
תשובה: הוא נטמא, אך אין איסור להטמא אלא יש איסור להכנס בטומאתו להר המוריה
שאלה: כשרות   עוף טוב  : רציתי לדעת האם ניתן לאכול מוצרי עוף טוב (כשרות הרב אויירבך, ). אם אוכל לקבל תשובה ברורה בנוגע לזה.
תשובה: מצ"ב תשובה שפורסמה בנושא
שאלה: קבר הרבי מזוויל- שאלה דחופה: אני בחורה רווקה בת 29. הלכתי לקבר של הרבי מזוויל לפני בערך חמש שנים (שני חמישי שני) והתפללתי לזיווג. ביום שני הקרוב חברה שלי גם כן הולכת לקבר הזה ורציתי לשאול האם יש עניין לנסוע שוב. אני כרגע גם בחיפושים עצמיים מבחינה מקצועית וגם מחפשת בן זוג. האם יש עניין לנסוע שוב (אני לא גרה בירושלים) לקבר הרבי מזוויל- שני חמישי שני. או שאין עניין.
תשובה: קבלה בידינו משלמה מלך ישראל שד  שומע תפילות במקום המקדש כמבואר בדבריו במלכים פרק ח  ושמעת אל תחינת עבדך ועמך ישראל אשר יתפללו אל המקום הזה. לכי לכתל המערבי והתפללי מעומק הלב לרבש"ע, זהו הטוב מהסגולות כולן. חיזקי ואימצי
שאלה: אמונה-בית המקדש - לא יהיה משעמם?: כולנו רוצים שיבנה בית המקדש. ואני אומרת את הצדדים שאני מרגישה לגבי זה הרצון שלי שיבנה בית המקדש. מהצד הטוב:נוכל לעבוד את ד יותר מאהבה וניהיה יותר קשורים אליו.מצד שני כשיבנה בית המקדש,אז יהיה לנו חיים ממש חלקים ולא יהיה חסר לנו כלום,ומפה מתחיל הבעיה,אני ממש לא רוצה שהחיים שלי יהיו חיים עצובים ומלאים בעומס של דברים,ואני ממש לא רוצה שגם יהיה לי חיים משעממים שהכל חלק. אז איך אני אמורה לרצות שיבנה בית המקדש.?
תשובה: לך רעות היקרה וממש סליחה על העיכוב הרב בתשובה כשיבנה בית המקדש, אמנם לא יהיה חסר כלום, אבל החיים לא יהיו חלקים בשום צורה שהיא. בעזרת ה, יהיה לנו חיים שמחים, מלאי ענין, מלאי סיפוק. אם תרצי לקחת דוגמא - תנסי לחשוב על לימודים באוניברסיטה - כאן הרבה מאד אנשים נהנים מאד מאד מהלימודים שלהם שלא כמו בבית הספר התיכון. לא חסר להם שום דבר, אבל זה לא אומר שמשעמם להם - אדרבה, מאד טוב להם להתקדם בלימודים שלהם - כך גם אנחנו נוכל להתקדם עוד ועוד בעבודת ה  - בעזרת ה  במהרה בימינו ברכה והצלחה טוביה tsbias1 Gmail.com
שאלה: קשה לי מאוד לעמוד נגד היצר: הרב עוברים עליי מידי פעם ייסורי תאווה קשים. ברוך ה אני פרוש מן הזנות והוצאת ז ל, במזיד לתאבון, כבר כמה שנים. אך יש בי חלק מסוים של תאווה מזה שאני לא מצליח לעמוד נגדו. אני מרגיש מעין דחף חזק להוציא ז ל אך לא מתוך זנות. דחף מוזר. ניסיתי להתהלך כדי להעביר את הדחף הזה, להתפנות, ולשחק במשחק חשיבה, ללמוד. אבל לצערי זה עדיין תוקף אותי. לצערי היום נשברתי. אני לא עושה את זה בכוונה, אלא מתוך שקשה לי לשאת את התאווה הזו בתוכי. אני גם לא מרגיש סיפוק כשאני עושה את זה. אלא אני רוצה להוציא את המחשבות והרגשות אך האלה מתוכי. הרב קשה לי לתאר בדיוק מה אני מרגיש כשהניסיון הזה תוקף אותי. המחשבות והדחף לא מפסיקים לפגוע בי עד שזה כבר נשבר, ואתה רוצה רק להעלים אותם ממך. שאלתי ובקשתי היא לדעת איך אני יכול לטהר את מחשבותיי כדי לא להיכשל בזה שוב.
תשובה: הגיל שלך הוא גיל שהגוף מלא תאווה. הסביבה מעוררת הרבה מאוד את היצר. קשה להתגבר! תעשה את המאמצים שלך ותשמח בכל יום שאתה מנצח את היצר. אל תתן לכישלון אחד לגרום לך להרגיש אבוד. זו מלחמה ארוכה וקשה. גם אם בקרב אחד אתה נכשל, אל תתיאש מפני שהיאוש מחליש אותך מאוד וגורם לך להכשל עוד יותר. תתמלא גבורה ועוז להמשיך במלחמה ולנצח. מצד שני אל תתן ליצר לרמות אותך: אין הבדל בין הוצ"ל לתיאבון או שלא לתיאבון. כל הוצ"ל היא נפילה. היצר הרע מבלבל אותנו ומשקר לנו כשהוא קורה למעשה אחד תיאבון ולאחר ללא תיאבון. הפתרון האמתי היחיד נגד היצר הזה הוא בבניין דרך חיים נכונה. כאשר היצר מתגבר, קשה מאוד להלחם בו ולנצח - גם אתה מתאר כך את המצב. הדרך היא לחיות חיים שירחיקו אותנו מהיצר: סור מרע - להתרחק כמה שאפשר ממראות, מקומות, מעשים ודיבורים שמעוררים את היצר - זה קשה מאוד, אבל זה חשוב מאוד, חייבים לעשות מאמץ גדול. עשה טוב - לחיות בחברה ובפעילות שממלאת את הגוף ואת הנפש בדברים טובים ובריאים: פעילות גופנית נמרצת, עשיה חברתית עשירה - התנדבות וכד, תפילה ולימוד תורה בהתלהבות. צריך למלא את עצמנו במחשבות דיבורים ומעשים מעניינים ומשמחים. ובהצלחה! בהצלחה!
שאלה: כשרות רבנות בעיר תל-אביב: אני עובדת בתל-אביב (באיזור שדרות רוטשילד) ויש בסביבת העבודה מקומות רבים של מכירת מאכלים בכשרות רבנות העיר - בשרי וחלבי בעיקרון אני מעדות המזרח שאוכלת בד"ץ בשר חלק, אך במידה והכשרות הרבנות מוקפדת כמו בעיר נתיבות, והמוצרים בכשרות גבוהה ירקות "גוש קטיף" אני יכולה לאכל גם עוף (אך לא בשר, אלא אם הוא חלק) אודה להתייחסות ומענה לעניין החנויות מסעדות בתל אביב מבחינת האפשרות לרכוש בהם? גם לגבי חלבי וגם לגבי בשרי בכשרות רבנות סיון
תשובה: מהשאלה שלך אני מבין שאת רוצה להקפיד על כשרות ברמה גבוהה. לכן : 1. כשרות רגילה- אינה מתאימה לך. 2. כשרות מהדרין-יתכן שכן אבל גם יתכן שלא. את צריכה לדבר עם המשגיח של המקום ולומר לו איזה רמת כשרות את צורכת ולשאול אותו מה מתאים לך לאכול שם. התשובה היא כללית ולא שייכת דווקא לתל אביב.
שאלה: לינת לילה בשום גבישי  א.שום: לגבי בצל גבישי,ראינו שמוסיפים מלח על מנת להימנע מסכנה בלינת לילה. האם מדובר בבד"ץ מסוים, או שכך נוהגים בכל המפעלים? שאלה נוספת, מה לגבי שום גבישי א.שום שכבר הורד הראש?
תשובה: השום או בצל עובר אפיה בישול בתנור ולכן הוא נחשב מבושל ולכן אין בעיה של לינת לילה
שאלה: גירוש דיבוק: איך ייתכן שגירוש שדים נוצרי עובד וגם מוסלמי אם ידוע שהם דתות לא אמיתיות ורק היהדות אמיתי וגם היהדות מצליחה לעשות גירוש שדים במקרה של דיבוק אני מדבר כמובן אשמח לתשובה איך זה שהם מצליחים גם כן (הנוצרים והמוסלמים) והם מצליחים להוציא את השד דיבוק מהבן אדם בדיוק כמו ביהדות
תשובה: ב"ה לא יודע!! וגם לא יודע אם מה שכתבת הוא נכון. באופן כללי אומר לך שיש בעולם כוחות של טומאה ויש כוחות של קדושה. זה לעומת זה. ראה למשל בספר שמות כל מה שמשה רבנו עשה בתחילת דרכו עשו גם החרטומים במצרים. ומאין היה להם את הידע הזה ואת החכמה הזו? הם קיבלו את היכולת לפעול על פי כוחות הטומאה שכך כתוב בספר בראשית פרק כה ויתן אברהם את כל אשר לו ליצחק: ה  ברך את אברהם בכל ואת זה את הכל אברהם נתן ליצחק בנו וממשיך דרכו. ואילו לבני הפלגשים הוא מסר שם של טומאה כמתנה : ולבני הפילגשים אשר לאברהם נתן אברהם מתנת וישלחם מעל יצחק בנו בעודנו חי קדמה אל ארץ קדם: עיין רש"י במקום.ושלח אותם לאזור ארצות המזרח. אגב, הכוחות בעולם מתחלקים לטומאה וקדושה. והיכן שיש טומאה אין קדושה והיכן שיש קדושה אין טומאה. והמבט ההלכתי הוא שכל מה שאתם עושה כל מצווה שהוא מקיים היא תהיה בטהרה ובקדושה שלא יהיה כטובל ושרץ בידו או כמצווה הבאה בעבירה. וכל אדם צריך בכל רגע נתון מחייו לשאול את עצמו : באיזה צד אני נמצא היום? עוזיאל אליהו.
שאלה: שיער ארוך: הרב. למה לבן אסור לגדל שיער ארוך
תשובה: משום שהאדם מושפע מסביבתו, ויראי השם ברובם לא נהגו לגדל פרע שער ראשם לעומת רבים מעמי הארץ שאכן עושים כך. לא טוב שאדם יטה לכיוון כזה. יש שחששו גם לחציצה בתפילין אם השיער הארוך אינו לדבר מצווה. לפיכך, ראוי להמנע.